turjo4nis/wikipedia-bn-dump-20250701 huggingface dataset:
ঝালকাঠি সরকারি উচ্চ বিদ্যালয়

ঝালকাঠি সরকারি উচ্চ বিদ্যালয় বাংলাদেশের অন্যতম প্রাচীন ও ঐতিহ্যবাহী শিক্ষা প্রতিষ্ঠান। মূলত কিছু সমৃদ্ধ ব্যবসায়ীদের দুর্দান্ত প্রচেষ্টায় ১৮৭২ সালে মহারাজঞ্জ নামে বিদ্যালয়টি প্রতিষ্ঠিত হয়। ১৮৫৩ সালে ব্রিটিশ সরকার এ বিদ্যালয়টির ব্যয়ভার ও পরিচালনার দায়িত্ব নেয় ও তখন থেকে নাম হয় "ঝালকাঠি সরকারি উচ্চ বিদ্যালয়"। বর্তমানে ঝালকাঠি সরকারি উচ্চ বিদ্যালয়ে প্রভাতী ও দিবা দুটি শাখায় তৃতীয় শ্রেণি থেকে দশম শ্রেণি পর্যন্ত পাঠদান করা হয়।

ইতিহাস 
কিছু সমৃদ্ধ ব্যবসায়ীদের দুর্দান্ত প্রচেষ্টায় ১৮৭২ সালে মহারাজঞ্জ নামে একটি বিদ্যালয় প্রতিষ্ঠিত হয়। তৎকালীন ব্রিটিশ সরকার শাসনকালে শিক্ষাগত বিকাশের জন্য ১৯০৯ সালের ৩রা মার্চ স্কুলটি জাতীয়করণ করা হয়। এটি অত্যন্ত গর্বের বিষয় যে সুগন্ধার তীরে ১৯০৯ সালে এটিই প্রথম সরকারি বিদ্যালয় যা ইন্দো-ব্রিটিশ আমলে থানা পর্যায়ে প্রতিষ্ঠিত হয়েছিল। "H" আকৃতির টিনশেড ভবনটি লোহায় কেট ব্যবহার করে নির্মিত হয়েছিল (বর্তমানে বিদ্যালয়ের মূল ভবনটিও কিছুটা "H" আকৃতির)। যুগে যুগে সুগন্ধার নদীভাঙনে বিদ্যালয়ের প্রাঙ্গণটি ভেসে যায়। আধুনিক পরিকল্পনা অনুসারে সালে বিদ্যালয় ভবন, খেলার মাঠ, প্রধান শিক্ষকের কোয়ার্টার এবং শিক্ষার্থীদের ছাত্রাবাস নির্মাণ করা হয়েছিল এবং ১৯৭৪ নতুন ভবনে শিক্ষামূলক কার্যক্রম শুরু হয়েছিল। ২০০৮ সালের ৩রা জানুয়ারি বিদ্যালয়ের শতবর্ষ পূর্তি উদ্‌যাপন করা হয়। শতবর্ষ উপলক্ষে বিদ্যালয়ের পুরনো গেটটি ভেঙ্গে একটি সূর্যঘড়ি সহকারে পুনর্নির্মাণ করা হয় যা শতবর্ষের প্রতীক হিসেবে রয়েছে।

অবকাঠামো 
মূল ভবনটি "H" অক্ষরের আকারের মতো যা বিদ্যালয় প্রাঙ্গনের এক পাশে রয়েছে। স্কুলের মূল ভবনটির সামনে একটি বর্গাকার পুকুরের সাথে একটি খেলার মাঠ এবং একটি বড় নারকেল বাগান রয়েছে। ধর্মীয় চর্চার জন্য বিদ্যালয় প্রাঙ্গনের বাইরেই মসজিদ এবং মন্দির রয়েছে। বিদ্যালয়ের মোট ভবন ৫টি।

শিক্ষা কার্যক্রম 
বিদ্যালয়ে কম্পিউটার প্রশিক্ষণের জন্য একটি আধুনিক ল্যাবরেটরি রয়েছে। বিদ্যালয়ে ২ শিফটে মোট ১৫০০ ছাত্র লেখাপড়া করছে। এখানে ৪৯ জন শিক্ষক আছেন ছাত্রদের জন্য রয়েছে বিজ্ঞানাগার, গ্রন্থাগার, শিল্পকলা বিভাগ, বিএনসিসি, কাব ও স্কাউট কার্যক্রম। এছাড়া ছাত্রদের জন্য বার্ষিক ক্রীড়া ও সাংস্কৃতিক প্রতিযোগিতা এবং শিক্ষা সফরের আয়োজন করা হয়, বার্ষিক মিলাদ ও বিভিন্ন জাতীয় দিবসের অনুষ্ঠান পালিত হয়। ২০২০ সালে এসএসসি পরীক্ষায় পাশের হার ৯৯.২৬% এবং ২০১৯ সালে পাশের হার ৯৪.৯১% এবং ২০১৯ সালে জেএসসি পরীক্ষায় পাশের হার ১০০%।

শিক্ষার্থীদের পোশাক 
স্কুলের নির্দিষ্ট পোশাক হল সাদা শার্ট, সাদা প্যান্ট ও সাদা জুতো। শার্ট ফুল হাতা বা হাফ হাতা দুটোই গ্রহণযোগ্য। এছাড়া শীতকালে লাল রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।

শিক্ষা-সহায়ক কার্যক্রম 
 বার্ষিক ক্রীড়া প্রতিযোগিতা
 ঝালকাঠি সরকারি উচ্চ বিদ্যালয় বিতর্ক ক্লাব
 ঝালকাঠি সরকারি উচ্চ বিদ্যালয় ক্রিকেট দল
 ঝালকাঠি সরকারি উচ্চ বিদ্যালয় হকি দল
 বাংলাদেশ স্কাউটস
 বাংলাদেশ ন্যাশনাল ক্যাডেট কোর (বি,এন,সি,সি)
 বাংলাদেশ রেড ক্রিসেন্ট
 বাস্কেটবল
 কাবাডি
 ভলিবল

চিত্রশালা

তথ্যসূত্র 

১৯০৯-এ প্রতিষ্ঠিত শিক্ষাপ্রতিষ্ঠান
১৯০৯-এ ব্রিটিশ ভারতে প্রতিষ্ঠিত
ঝালকাঠি জেলার বিদ্যালয়
বরিশাল শিক্ষা বোর্ডের অন্তর্ভুক্ত বিদ্যালয়
বাংলাদেশের উচ্চ বিদ্যালয়
বাংলাদেশের বালক বিদ্যালয়
বীরশ্রেষ্ঠ ক্যাপ্টেন মহিউদ্দিন জাহাঙ্গীর স্টেডিয়াম

বীরশ্রেষ্ঠ ক্যাপ্টেন মহিউদ্দিন জাহাঙ্গীর স্টেডিয়াম (পূর্বনাম ঝালকাঠি স্টেডিয়াম) বাংলাদেশের একটি জেলা পর্যায়ের স্টেডিয়াম। স্টেডিয়ামটি ঝালকাঠি জেলার  ঝালকাঠি পৌরসভার বিকনা মৌজায় অবস্থিত। মূলত ক্রিকেট স্টেডিয়াম হলেও অন্যান্য খেলা যেমন ফুটবল, ব্যাডমিন্টন প্রভৃতি খেলার প্রশিক্ষণ ও প্রতিযোগিতা এখানে অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।

ইতিহাস 
এই স্টেডিয়ামটি ঝালকাঠি জেলার নতুন স্টেডিয়াম, সাড়ে ৯ একর জমিতে নির্মিত। পুরনো স্টেডিয়ামটি সাড়ে তিন একর জমির উপর ঝালকাঠি থানা রোডে অবস্থিত। ছয় কোটি টাকায় গড়া স্টেডিয়ামটি উদ্বোধন করা হয়েছিল ২০০৭ সালে। ঝালকাঠি নতুন স্টেডিয়াম নামে তৈরী হলেও জাতীয় ক্রীড়া পরিষদ কর্তক এই স্টেডিয়ামের নাম ১২ অক্টোবর, ২০১১ তারিখে বীর শ্রেষ্ঠ মহিউদ্দিন জাহাঙ্গীরের নামে পরিবর্তন করা হয়।

আয়োজন 
স্টেডিয়ামটি নির্মাণের পর হতে এখানে বেশ কয়েকটি জেলা ও জাতীয় পর্যায়ের ফুটবল প্রতিযোগিতা অনুষ্ঠিত হয়েছে। এর মধ্যে জেলা প্রশাসক গোল্ডকাপ ফুটবল প্রতিযোগিতা, পুলিশ রেঞ্জ ফুটবল টুর্নামেন্ট, বঙ্গবন্ধু বঙ্গমাতা গোল্ডকাপ ফুটবল টুর্নামেন্ট উল্লেখযোগ্য। জেলা পর্যায়ের জাতীয় স্কুল-মাদ্রাসা ক্রীড়া প্রতিযোগিতা আয়োজিত হয়।

অন্যান্য ব্যবহার 

 এই স্টেডিয়াম হেলিকপ্টার অবতরণের জন্য ব্যবহৃত হয়েছে।

আরও দেখুন 

বাংলাদেশের ক্রীড়া স্থাপনাসমূহ
বাংলাদেশের ক্রিকেট মাঠের তালিকা

তথ্যসূত্র

বহিঃসংযোগ 
 ঝালকাঠি জেলা ক্রীড়া সংস্থা

বাংলাদেশের ফুটবল মাঠ
বাংলাদেশের ক্রিকেট মাঠ
বাংলাদেশের স্টেডিয়াম
ঝালকাঠি জেলা
বরিশাল বিভাগের ভবন ও স্থাপনা
পূর্ব উপকূলীয় সমভূমি

পূর্ব উপকূলীয় সমভূমি ভারতের পূর্ব উপকূলে বিস্তৃত ভাবে প্রসারিত। এর অবস্থান পূর্বঘাট পর্বতমালা এবং বঙ্গোপসাগরের মাঝে। এটি পশ্চিম উপকূলীয় সমভূমির থেকে বেশি চওড়া ও বিস্তৃত এবং দক্ষিণে তামিলনাড়ু থেকে উত্তরে অন্ধ্রপ্রদেশ ও ওড়িশার মধ্যবর্তী অঞ্চলগুলিতে বিস্তৃত এবং এর উত্তর প্রান্ত পশ্চিমবঙ্গে শেষ হয়। চিলকা হ্রদ পূর্ব উপকূলীয় সমভূমি বরাবর একটি সুপেয় বা সাধু জলের বা মিষ্টি জলের হ্রদ। এটি ওড়িশা রাজ্যে অবস্থিত এবং মহানদীর বদ্বীপের দক্ষিণে প্রসারিত হয়েছে।

ভারতের অনেক নদী বদ্বীপ এই সমভূমির একটি বড় অংশ গঠন করে। মহানদী, গোদাবরী, কাবেরী ও কৃষ্ণা নদী এই সমভূমির প্রধান জলপ্রণালী। উত্তর-পূর্ব ও দক্ষিণ-পশ্চিম মৌসুমি বৃষ্টিপাতের বার্ষিক পরিমাণ ১০০০ এবং ৩,০০০ মিমি (৩৯ এবং ১১৮) এর মধ্যে। সমভূমির প্রস্থ ১০০ থেকে ১২০ কিলোমিটার (৬২ থেকে ৮০ মাইল) পর্যন্ত পরিবর্তিত হয়।

এটি স্থানীয়ভাবে কংসাবতী নদী এবং ঋষিকুল্য নদী পর্যন্ত উৎকল সমভূমি, ঋষিকুল্য নদী  থেকে কৃষ্ণা নদীর মধ্যে কেন্দ্রীয় অংশ উত্তর সরকার এবং  দক্ষিণাঞ্চলের কৃষ্ণা নদী থেকে কন্যাকুমারী পর্যন্ত করমন্ডল উপকূল হিসাবে পরিচিত। কন্যাকুমারীতে পূর্ব উপকূলীয় সমভূমি পশ্চিম উপকূলীয় সমভূমির সাথে মিলিত হয়।

আরও দেখুন
 পশ্চিম উপকূলীয় সমভূমি

তথ্যসূত্র

বহিঃসংযোগ

ভারতের সমভূমি
ভারতের উপকূল
পেদ্রো আলমোদোবার

পেদ্রো আলমোদোবার কাবেয়েরো (; জন্ম: ২৫ সেপ্টেম্বর ১৯৪৯) হলেন একজন স্পেনীয় চলচ্চিত্র পরিচালক, চিত্রনাট্যকার, প্রযোজক ও অভিনেতা। ফ্রঁসোয়া স্পেন যুগ পরবর্তী সময়ে তিনি লা মোভিদা মাদ্রিয়েনা চলচ্চিত্র পরিচালনা ও চিত্রনাট্য রচনা করে প্রথম পরিচিতি অর্জন করেন। এই সময়কালে তার নির্মিত চলচ্চিত্রগুলোতে যৌনতা ও রাজনৈতিক স্বাধীনতার চিত্রায়ন ঘটে। ১৯৮৬ সালে তিনি তার ছোট ভাই অগাস্তিন আলমোদোভারের সাথে নিজের প্রযোজনা কোম্পানি, এল দেসেও, গঠন করেন। ল অব ডিজায়ার (১৯৮৭) চলচ্চিত্রের পর থেকে তার সকল চলচ্চিত্রগুলো এই প্রযোজনা প্রতিষ্ঠান থেকে নির্মিত হয়।

আলমোদোভারকে আন্তর্জাতিক অঙ্গনে সবচেয়ে সফল স্পেনীয় চলচ্চিত্র নির্মাতা হিসেবে গণ্য করা হয়। তিনি এবং তার চলচ্চিত্রগুলো বিশ্বব্যাপী দর্শকদের আকৃষ্ট করে এবং তা কাল্ট সংস্কৃতিতে পরিণত হয়। তিনি দুটি একাডেমি পুরস্কার, পাঁচটি বাফটা পুরস্কার, ছয়টি ইউরোপীয় চলচ্চিত্র পুরস্কার, দুটি গোল্ডেন গ্লোব পুরস্কার, নয়টি গয়া পুরস্কার এবং কান চলচ্চিত্র উৎসব হতে চারটি পুরস্কার অর্জন করেন। ১৯৯৭ সালে তিনি ফরাসি লেজিওঁ দনর সম্মাননা লাভ করেন এবং পরে ১৯৯৯ সালে স্পেনীয় সংস্কৃতি মন্ত্রণালয়ের শিল্পকলা স্বর্ণ পদক লাভ করেন। ২০০১ সালে তিনি আমেরিকান একাডেমি অব আর্টস অ্যান্ড সায়েন্সেসের বিদেশি সম্মানসূচক সদস্য হিসেবে নির্বাচিত হন। শিল্পকলায় তার অবদানের জন্য তিনি ২০০৯ সালে হার্ভার্ড বিশ্ববিদ্যালয় থেকে সম্মানসূচক ডক্টরেট ডিগ্রি এবং ২০১৬ সালে অক্সফোর্ড বিশ্ববিদ্যালয় থেকে সম্মানসূচক ডক্টরেট ডিগ্রি অর্জন করেন। ২০১৩ সালে তিনি বিশ্ব চলচ্চিত্রে তার অবদানের জন্য সম্মানসূচক ইউরোপীয় চলচ্চিত্র একাডেমি পুরস্কার লাভ করেন। ২০১৭ সালের জানুয়ারি মাসে তিনি কান চলচ্চিত্র উৎসবের জুরি সভাপতি নির্বাচিত হন।

কর্মজীবন
আলমোদোবারের সাম্প্রতিক চলচ্চিত্র দোলোর ই গ্লোরিয়া ২০১৯ সালের ২২শে মার্চ মুক্তি পায়। এটি পরিবেশনা করে সনি পিকচার্স রিলিজিং। চলচ্চিত্রটি ২০১৯ সালের কান চলচ্চিত্র উৎসবে পাল্ম দরের জন্য প্রতিযোগিতা করে, এবং ৯২তম একাডেমি পুরস্কারে শ্রেষ্ঠ আন্তর্জাতিক চলচ্চিত্র বিভাগে স্পেন থেকে নিবেদন করা হয়।

তথ্যসূত্র

বহিঃসংযোগ

 

১৯৪৯-এ জন্ম
জীবিত ব্যক্তি
স্পেনীয় চলচ্চিত্র পরিচালক
স্পেনীয় চলচ্চিত্র প্রযোজক
স্পেনীয় পুরুষ চিত্রনাট্যকার
লেজিওঁ দনর প্রাপক
ইউরোপীয় চলচ্চিত্র পুরস্কার বিজয়ী
শ্রেষ্ঠ মৌলিক চিত্রনাট্য বিভাগে একাডেমি পুরস্কার বিজয়ী
শ্রেষ্ঠ চিত্রনাট্য বিভাগে কান চলচ্চিত্র উৎসব পুরস্কার বিজয়ী
শ্রেষ্ঠ পরিচালনা বিভাগে কান চলচ্চিত্র উৎসব পুরস্কার বিজয়ী
শ্রেষ্ঠ পরিচালনা বিভাগে বাফটা পুরস্কার বিজয়ী
শ্রেষ্ঠ মৌলিক চিত্রনাট্য বিভাগে বাফটা পুরস্কার বিজয়ী
সম্মানসূচক সেজার প্রাপক
এলজিবিটিকিউ পরিচালক
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
সেজার পুরস্কার বিজয়ী
শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক
পানামা পেপার্সে নাম থাকা ব্যক্তি
শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
লেজিওঁ দনরের নাইট
আইলি ভানুচ্চি

আইলি ভানুচ্চি (জন্ম ৫ আগস্ট ১৯৭৭) একজন অবসরপ্রাপ্ত ইতালিয়ান ফুটবলার। তিনি মিডফিল্ডার হিসেবে খেলতেন।  উল্লেখযোগ্য দক্ষতা ও দৃষ্টিভঙ্গি সহ একজন প্লেয়ার, তিনি সেরি এ ক্লাবগুলির পাশাপাশি সেরি বি তে খেলেছিলেন।

ক্লাব পেশা 
ভানুচচি জন্মগ্রহণ করেন প্রাতো।

ইম্পোলি 
২০০২-২০০৩ সালে তিনি প্রথম ইম্পোলি ক্লাবে যোগ দেন এবং জানুয়ারী ২০০৪-এ একবছর ছয় মাস থাকার থাকার পর মার্কিন যুক্তরাষ্ট্রের টাস্কান চলে আসেন।
তিনি পালের্মো দলের অধিনায়ক ছিলেন এবং দলটির সর্বাধিক প্রতিনিধিত্বকারী খেলোয়াড়দের মধ্যে বিবেচিত হয়েছিল।

স্পেজিয়া 
২০১১ সালের ১ জুলাই ভানুচ্চি ইম্পোলি ক্লাবের চুক্তি থেকে মুক্তি পায় এবং অক্টোবরে স্পেজিয়া ক্লাবের সাথে চুক্তি স্বাক্ষরিত হয়। ২৭ জুন ২০১১ সালে তিনি একবছরের জন্য চুক্তি করেন।

তথ্যসূত্র 

১৯৭৭-এ জন্ম
জীবিত ব্যক্তি
এম্পোলি ফুটবল ক্লাবের খেলোয়াড়
লুক্কেসে ১৯০৫-এর খেলোয়াড়
পালেরমো ফুটবল ক্লাবের খেলোয়াড়
উনিওনে স্পোর্তিভা সালের্নিতানা ১৯১৯-এর খেলোয়াড়
স্পেৎসিয়া কালচোর খেলোয়াড়
ভেনেৎসিয়া ফুটবল ক্লাবের খেলোয়াড়
সেরিয়ে আ-এর খেলোয়াড়
ইতালীয় ফুটবলার
সেরিয়ে বি-এর খেলোয়াড়
২০০০ গ্রীষ্মকালীন অলিম্পিকের ফুটবলার
পুরুষ ফুটবল মধ্যমাঠের খেলোয়াড়
ইতালির অনূর্ধ্ব-২১ আন্তর্জাতিক ফুটবলার
জাস্টিন রোসেনস্টাইন

জাস্টিন মাইকেল রোসেনস্টাইন (জন্ম ১৩ মে ১৯৮৩) একজন আমেরিকান সফ্টওয়্যার প্রোগ্রামার এবং উদ্যোক্তা. 
তিনি ফেসবুকের সহ-প্রতিষ্ঠাতা ডাস্টিন মস্কোভিটজ এরসাথে একহয়ে এ‍্যাসনা প্রতিষ্ঠা করেন এবং তিনি পণ‍্য প্রধান হিসাবে দায়িত্ব পালন করছেন।

প্রাথমিক জীবন
রোসেনস্টাইন সান ফ্রান্সিসকো বে এরিয়ায় বড় হয়েছেন এবং ওকল্যান্ড, সিএ এর দ্যা কলেজ প্রিপারেটরি স্কুলে পড়াশোনা করেছেন। তিনি একটি সফল উচ্চ বিদ্যালয় লিঙ্কন-ডগলাস ডিবেটেও পড়াশোনা করেছেন। তিনি স্ট্যানফোর্ড বিশ্ববিদ্যালয় থেকে ম্যাট্রিকুলেশন করেন এবং ২০ বছর বয়সে গণিতের স্নাতক ডিগ্রি অর্জন করেন। স্নাতক হিসাবে, তিনি মেফিল্ড ফেলো প্রোগ্রাম এর সদস্য হিসাবে কাজ করেছেন।

পেশা

তথ্যসূত্র 

জীবিত ব্যক্তি
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
কম্পিউটার প্রোগ্রামার
গুগলের কর্মচারী
ফেসবুকের কর্মচারী
১৯৮৩-এ জন্ম
মার্কিন প্রযুক্তি কোম্পানি প্রতিষ্ঠাতা
২১শ শতাব্দীর মার্কিন ইহুদি
উসমানপুর ইউনিয়ন

উসমানপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
 উসমানপুর ইউনিয়ন, ওসমানীনগর; (সিলেট জেলা)
 উসমানপুর ইউনিয়ন, কুলিয়ারচর; (কিশোরগঞ্জ জেলা)

আরও দেখুন 
 ওসমানপুর ইউনিয়ন, খোকসা; (কুষ্টিয়া জেলা)
 ওসমানপুর ইউনিয়ন, মীরসরাই; (চট্টগ্রাম জেলা)
আমাদের শাদা বাড়ি

নন্দিত কথাসাহিত্যিক হুমায়ূন আহমেদের একটি উপন্যাস আমাদের শাদা বাড়ি। উপন্যাসটি ১৯৯৬ সালে প্রথম প্রকাশিত হয়। প্রকাশনা সংস্থা সময় প্রকাশন।

বইটি উত্তম পুরুষের জবানিতে লেখা।

চরিত্রসমূহ 
 রঞ্জু – গল্প কথক
 বুনোভাই – রঞ্জুর বড় ভাই
 ইস্তিয়াক – রঞ্জুর মেজ ভাই
 নীতু – রঞ্জুর বোন
 শ্রাবণী – ইস্তিয়াকের বান্ধবী
 শোভা – ইস্তিয়াকের বান্ধবী
 মইনুদ্দিন – রঞ্জুর বাবার ছেলেবেলার বন্ধু
 তানিয়া – মইনুদ্দিনের মেয়ে
 রঞ্জুর বাবা, মা, বড় বোন, বড় বোনের ২ মেয়ে।

কাহিনীসংক্ষেপ 
ইংল্যান্ডে বসবাসরত মইনুদ্দিনের পুরনো ঢাকার বাড়িতে অনেক দিন ধরে বসবাস করছে রঞ্জুর পরিবার। তাদের মাঝে এই বাড়ি নিয়ে যেমন হীনম্মন্যতা রয়েছে ঠিক এরকম সুন্দর বাড়িতে থাকতে পেরে তারা গর্বিত। বাড়ির উন্নয়নের নাম করে রঞ্জুর বাবা মাঝে মাঝে মইনুদ্দিনের থেকে টাকা নেয় কিন্তু কাজে লাগায় তার নিজের ব্যবসায়। তবুও ব্যবসার কোনো উন্নতি ঘটে না। একবার মইনুদ্দিন দেশে আসবে বলে ঠিক করে। রঞ্জুর বাবার মানসিক চাপে ভুগতে থাকে। একসময় মইনুদ্দিনের মৃত্যুর খবর আসে। মৃত্যুর আসে সে বাড়িটি রঞ্জুর মা’র নামে লিখে দিতে চেয়েছিল। বাবার ইচ্ছে অনুযায়ী মইনুদ্দিনের মেয়ে রঞ্জুর মা’র নামে বাড়ি লিখে দেয়।

বাড়ির মালিকানা পাওয়ার পড়ে রঞ্জুদের বাড়ির পরিবেশ পাল্টে যায়। রঞ্জুর মেজ ভাই ইস্তিয়াক বাড়ি ডেভেলপারদের দিতে চায়। অন্যদিকে রঞ্জুর বাবা মাঝে মাঝে তার মৃত বন্ধুকে দেখতে পায়। একপর্যায়ে বাড়ি রঞ্জুর মায়ের নামে লিখে দেয়া নিয়ে বিভিন্ন কথা হয়।

একদিন বিকেলে বাড়িতে ২ জন উকিল আসে। তাদের একজন হাতে স্ট্যাম্প পেপার নিয়ে আসে। রঞ্জুর মা তাদের নিয়ে ভেতরে চলে যান।

আরও দেখুন 
 হুমায়ূন আহমেদ
 হুমায়ূন আহমেদের সৃষ্টিকর্ম

বহিঃসংযোগ

তথ্যসূত্র 

১৯৯৬-এর উপন্যাস
২০শ শতাব্দীর উপন্যাস
বাংলা ভাষার উপন্যাস
১৯৯৬-এর বাংলাদেশী উপন্যাস
বাংলা ভাষার বাংলাদেশী উপন্যাস
হুমায়ূন আহমেদের উপন্যাস
সময় প্রকাশনীর বই
এক্সবক্স (কনসোল)

এক্সবক্স () যুক্তরাষ্ট্রের মাইক্রোসফটের নির্মিত ও মালিকানাধীন একটি ভিডিও গেমিং ব্র‍্যান্ড। এ ব্র‍্যান্ডের অধীনে তিনটি ভিডিও গেম কনসোল, এপ্লিকেশন (গেম), স্ট্রিমিং সেবা ও অনলাইন সেবা এক্সবক্স লাইভ রয়েছে। নভেম্বর ২০০১ সালে যুক্তরাষ্ট্রে প্রথম এ ব্র‍্যান্ডের সাথে পরিচয় করিয়ে দেয়া হয়।

কনসোল

এক্সবক্স 

অরিজিনাল "এক্সবক্স" নভেম্বর ১৫, ২০০১ সালে উত্তর আমেরিকায়, ফেব্রুয়ারি ২২, ২০০২ সালে জাপানে, এবং মার্চ ১৪, ২০০২ সালে অস্ট্রেলিয়া ও ইউরোপে মুক্তি পায়। গেমিং কনসোল মার্কেটে এটিই ছিলো মাইক্রোসফটের প্রথম প্রবেশ।
অন্তর্ভুক্ত এক্সবক্স লাইভ সেবা নভেম্বর ২০০২ সালে অবমুক্ত করা হয়, যেখানে প্লেয়াররা ব্রডব্যান্ড সংযোগ সহ বা ছাড়া অনলাইনে গেম খেলতে পারতো।

এক্সবক্স ৩৬০ 

এক্সবক্স ৩৬০ অরিজিনাল এক্সবক্সের উত্তরসুরি হিসেবে নভেম্বর ২০০৫ সালে, সনির প্লেস্টেশন ৩ ও নিন্টেন্ডোর উই এর প্রতিযোগী হিসেবে বাজারে আসে। জুন ৩০, ২০১৩ অনুযায়ী, বিশ্বব্যাপী ৭২০ লক্ষ এক্সবক্স ৩৬০ কনসোল বিক্রি হয়েছে। প্রাতিষ্ঠানিকভাবে এক্সবক্স ৩৬০ মে ১২, ২০০৫ সালস এমটিভিতে অবমুক্ত করা হয়।

এক্সবক্স ওয়ান 

এক্সবক্স নভেম্বর ২২, ২০১৩ সালে উত্তর আমেরিকায় এক্সবক্স ৩৬০-এর উত্তরসুরি হিসেবে মুক্তি পায়। ভিডিও গেমের অষ্টম প্রজন্ম হিসেবে এটি সনির প্লেস্টেশন ৪ এবং নিন্টেন্ডোর উই ইউ ও সুইচের প্রতিযোগী হিসেবে অবতীর্ণ হয়।

মে ২১, ২০১৩ সালে মুক্তি পাওয়া এক্সবক্স ওয়ান ইন্টারবেট-ভিত্তিক ফিচারের উপর গুরুত্বারোপ করে, যেমন— গেমপ্লে রেকর্ড ও স্ট্রিম করা এবং সেট-টপ বক্স ব্যবহার করে স্যাটেলাইট টিভি দেখা ইত্যাদি।

তথ্যসূত্র 

বন্ধ হওয়া মাইক্রোসফট পণ্য
২০০১-এ প্রবর্তিত পণ্য
নিমগাছী ডিগ্রী কলেজ

নিমগাছী ডিগ্রী কলেজ  রায়গঞ্জ উপজেলার সিরাজগঞ্জ জেলা    বাংলাদেশের একটি বেসরকারি কলেজ । এই কলেজটি "নিমগাছি  কলেজ" নামে পরিচিত।  আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।

ইতিহাস
উত্তর বাংলার প্রাচীন জনপদ আদিম আদিবাসী অধ্যূষিত, মৎস্য নগরী বলে পরিচিত, ইতিহাস বিজড়িত এবং পীর-এ কামেল শাহসুফী হযরত ভোলা দেওয়ান এর পূন্যভূমি এই নিমগাছি। শিক্ষা ও সৃষ্টিতে পশ্চাৎপদ এই জনগোষ্ঠীর উচ্চ শিক্ষার রুদ্ধদ্বার খুলে দেওয়ার সময়োপযোগি এক বলিষ্ঠ পদক্ষেপ গ্রহণ। করেন আলহাজ্ব মিজানুর রহমান তালুকাদারের নেতৃত্বে মুষ্টিমেয় কয়েকজন সমাজসেবক ব্যক্তিত্ব। তাদের ঐকান্তিক চেষ্টায় ১৯৯৫ সালের ১ জুলাই এক শুভক্ষণে এই কলেজের গোড়াপত্তন হয়। নিমগাছির প্রাণ কেন্দ্রে কোলাহল মুক্ত সবুজ ঘেরা নৈস্বর্গীক এক মনোরম পরিবেশে নিমগাছি কলেজটি অবস্থিত। কলেজটি ঢাকা বগুড়া মহাসড়কের ভূঞাগাতী বাসষ্ঠা্যান্ড থেকে মাত্র ৬ কিঃ মিঃ পশ্চিমে অবস্থিত। ভূঞাগাতী-তাড়াশ এবং নিমগাছি-সলঙ্গা পার্শ্ব সড়কের সংযোগ স্থলে কলেজটি প্রতিষ্ঠিত হওয়ায় যোগাযোগ ব্যবস্থার এক মিলন ক্ষেত্রে পরিনত হয়েছে।

অনুষদ সুমহ
উচ্চ মাধ্যমিক 
 বিজ্ঞান	
 মানবিক		
 ব্যবসায় শিক্ষা

স্নাতক পাস 
 বি, এ
 বি, এস, এস	
 বি, বি, এস

অর্জন
দরিদ্র আদিবাসী অধ্যুষিত এলাকা নিমগাছি কলেজ হতে ২০১৩সালে উচ্চ মাধ্যমিক সার্টিফিকেট পরীক্ষায় রাজশাহী বোর্ডে ১৬তম স্থান লাভ। ১৯৯৫ সালে প্রতিষ্ঠান হতে উত্তীর্ণ হয়ে অনেক ছাত্র/ছাত্রী ডাঃ ইঞ্জিনিয়ার পাবলিক বিশ্ববিদ্যারয়ে লেখা পড়াসহ বাংলাদেশ সরকারের বহু প্রশাসনিক কার্যক্রমের সাথে জড়িত আছে।

ভবিষৎ পরিকল্পনা
নিমগাছি কলেজটি সিরাজগঞ্জ জেলার মধ্যে একটি অন্যতম কলেজ হিসেবে প্রতিষ্ঠা করা একাডেমিক নির্মাণ ছাত্র/ছাত্রী নিবাস তৈরীসহ লেখা পড়ার মান বৃদ্ধি করা।

অবস্থান

১। উপজেলা সদর হতে রায়গঞ্জ বাজার ও ভূঞাগাতী বাজার হয়ে নিমগাছি কলেজে অতি সহজে যাওয়া যায়।
২। সিরাজগঞ্জ জেলা হতে হাটি কুমরুল গোল চক্কর হয়ে ভুঞাগাতী বাজার হয়ে নিমগাছি কলেজে যাওয়া যায়। অথবা সিরাজগঞ্জ হতে রায়গঞ্জ উপজেলা হয়ে ভূঞাগাতী বাজার হয়ে নিমগাছি কলেজে যাওয়া যায়।

আরও দেখুন
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

বহিঃসংযোগ

সিরাজগঞ্জ জেলার মহাবিদ্যালয়
মাইক পর্টনয়

মাইকেল স্টিফেন পর্টনয় (জন্ম ২০ এপ্রিল, ১৯৬৭) একজন প্রখ্যাত মার্কিন ড্রামার এবং সঙ্গীত প্রযোজক। আন্তর্জাতিক অঙ্গনে প্রগ্রেসিভ মেটালের পথিকৃৎ, ড্রিম থিয়েটার-এর অন্যতম সহ প্রতিষ্ঠাতা এই সঙ্গীতজ্ঞ বিশ্বের শ্রেষ্ঠ ড্রামারদের মধ্যে অন্যতম এবং অনন্য। এই পর্যন্ত তিনি ৩০ বার মর্ডান ড্রামার ম্যাগাজিন পুরস্কারে পুরষ্কৃত হয়েছেন। ২০১০ সালে তিনি ড্রিম থিয়েটার থেকে সরে আসেন।

প্রাথমিক জীবন 
পর্টনয় ১৯৬৭ সালের ২০ এপ্রিল লং বিচ, নিউ ইয়র্কে জন্মগ্রহণ করেন। তিনি ইহুদি। তার বাবা হাওয়ার্ড পোর্টনয় (১৯৪০-২০০৯) স্থানীয় একটি রেডিও স্টেশনে ডিজে হিসেবে কাজ করতেন। মাইক এবং তার বাবা কারমেল-বাই-দ্য-সি, ক্যালিফোর্নিয়ায় কেআরএমএল রেডিও স্টেশনে কাজ করতে যান, ১৯৭১ সালের প্লে মিস্টি ফর মি চলচ্চিত্রটি দেখার পর। মাইকের মা ১৯৮৪ সালের ১৬ নভেম্বর, ব্যক্তিগত বিমানে করে ভ্রমণের সময় অ্যাটলান্টিক সিটি উপকূলের কাছে বিমান দুর্ঘটনায় মারা যান।

তার বাবার ডিজে হিসেবে কাজ করার কারণে পর্টনয় ছোটবেলা থেকেই সংগীতের প্রতি আগ্রহী হয়ে ওঠেন। তিনি তার বাবার ভিনাইল রেকর্ডিং সংগ্রহ থেকে গান শুনার সুযোগ পেতেন। তিনি রাশ, কুইন, লেড জেপলিন, কিস, দ্য হু, আয়রন মেইডেন এবং বিটলস-এর মতো ব্যান্ডগুলোর গান শুনতে পছন্দ করতেন। পোর্টনয় দাবি করেন যে তিনি একজন স্বশিক্ষিত ড্রামার, যদিও তিনি হাই স্কুলে সংগীত তত্ত্ব ক্লাস করেছিলেন। সেই সময় তিনি স্থানীয় ব্যান্ডে বাজানো শুরু করেন। রাইজিং পাওয়ার এবং ইনার স্যাঙ্কটাম ব্যান্ডের সাথে তিনি একক অ্যালবাম রেকর্ড এবং প্রকাশ করেছিলেন।

বের্কলি কলেজ অব মিউজিকের প্রাক্তন শিক্ষার্থী
রোডরানার রেকর্ডসের শিল্পী
জীবিত ব্যক্তি
মার্কিন হেভি মেটাল গায়ক
মার্কিন গায়ক
১৯৬৭-এ জন্ম
বসিরহাট উত্তর বিধানসভা কেন্দ্র

বসিরহাট উত্তর  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে একটি কেন্দ্র বসিরহাট বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.বসিরহাট দক্ষিণ বিধানসভা কেন্দ্র এবং ২.বসিরহাট উত্তর বিধানসভা কেন্দ্র। হাসনাবাদ বিধানসভা কেন্দ্রটি ২০১১ সালে অপসারিত হয়।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৫ নং বসিরহাট উত্তর বিধানসভা কেন্দ্রটি বসিরহাট-২ সমষ্টি উন্নয়ন ব্লক এবং আমলানী, ভেবিয়া, মাখালগাছ এবং মুরারিশা গ্রাম পঞ্চায়েত গুলি হাসনাবাদ সমষ্টি উন্নয়ন ব্লক এর অন্তর্গত।

বসিরহাট উত্তর বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের উপনির্বাচনে, বসিরহাট উত্তর কেন্দ্রে সিপিআই (এম) এর বিধায়ক মোস্তফা বিন কাসেমের মৃত্যুতে ২৯ মে ২০১১ সালে কিড স্ট্রীট এম.এল.এ হোস্টেলের বাইরে মৃত অবস্থায় পাওয়া যায়।

১৯৭৭-২০০৬
সিপিআই (এম) এর নারায়ণ মুখার্জী ৯৫ নং বাসিরহাট বিধানসভা নির্বাচনে পরপর সাতবার জয়ী হন, অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।  ২০০৬ সালে তার নিকটতম প্রতিদ্বন্দ্বী কংগ্রেসের অসিত মজুমদারকে পরাজিত করেন, ২০০১ সালে তৃণমূল কংগ্রেসের সৌরেন সেনকে, ১৯৯৬ সালে কংগ্রেসের অসিত মজুমদারকে, ১৯৯১  এবং ১৯৮৭ সালে  কংগ্রেসের দিলীপ মজুমদারকে এবং ১৯৮২ এবং ১৯৭৭ সালে কংগ্রেসের দেবী প্রসাদ নন্দকে পরাজিত করেন।

১৯৫১-১৯৭২
কংগ্রেসের ললিত কুমার ঘোষ ১৯৭২  এবং ১৯৭১ সালে  জয়ী হন। সিপিআই এর এ.বি. বন্দ্যোপাধ্যায় ১৯৬৯  এবং ১৯৬৭ সালে  জয়ী হন। কংগ্রেসের বিজেশ চন্দ্র সেন ১৯৬২ সালে জয়ী হন।  কংগ্রেসের প্রফুল্ল নাথ ব্যানার্জী ১৯৫৭ সালে   এবং স্বাধীন ভারতের প্রথম নির্বাচনে ১৯৫১ সালে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি
বসিরহাট
নপারডিস্ক

নপারডিস্ক () ইউএসবি পেন ড্রাইভ ও ফ্লপি ডিস্কের জন্যে বিশেষভাবে ডিজাইনকৃত একটি জেন্টু-ভিত্তিক অপারেটিং সিস্টেম। নপারডিস্ক একেবারেরি সাধারণ, টেক্সট সিস্টেম যা রেস্কিউ ডিস্ক হিসেবে ব্যবহার করা যায়। তবে ইউএসবি পেন ড্রাইভ সংস্করণে আরও কিছু সফটওয়্যার ইন্সটল ইন্সটল করা থাকে, যা ভিন্ন উদ্দেশ্যে ব্যবহার করা হয়।

তথ্যসূত্র 

হোম পেজ

জেন্টু লিনাক্স ডেরাভিটিভ
লাইভ ইউএসবি
লিনাক্স ডিস্ট্রিবিউশন
এন্ডোমন্ডো

এন্ডোমন্ডো একটি সামাজিক স্বাস্থ্যমূলক অ্যাপ যা এন্ডোমন্ডো এল.এল.সি. দ্বারা নির্মিত, যা মুঠোফোনে ও ডেস্কটপ, উভয় প্লাটফর্মে ব্যবহার করা যায়। ২০০৭ সালে এই অ্যাপটি নির্মাণ করা হয় যা সবার ব্যবহারের জন্য বিনামূল্যে উপলব্ধ, তবে প্রিমিয়াম সাবস্ক্রিপ্সনে বিভিন্ন উন্নত ফিচার যেমন ট্রেনিং প্ল্যান, ব্যবহার করা যায়। এই অ্যাপটির মাধ্যমে হাঁটা, দৌড়ানো, সাঁতার, সাইক্লিং সহ অসংখ্য শারীরিক ক্রিয়ার ক্যালরি, দূরত্ব, সময় সহ নানা ফিচারের সুচারু পর্যবেক্ষণ করা যায়।

তথ্যসূত্র 

আইওএস সফটওয়্যার
অ্যান্ড্রয়েড (অপারেটিং সিস্টেম) সফটওয়্যার
উইন্ডোজ ফোন সফটওয়্যার
ব্ল্যাকবেরি সফটওয়্যার
ওয়েব অ্যাপ্লিকেশন
২০০৭-এর সফটওয়্যার
জন ট্যাবারি

জন ট্যাবারি (৫ মার্চ ১৯৩০ - ১৮ আগস্ট ২০১১) একজন ফরাসি কমিক শিল্পী।

জীবনী

১৯৩০ সালে স্টকহোমে জন্মগ্রহণ করেন ট্যাবারি। তার পিতা একজন ভায়োলিন বাজিয়ে এবং মা গৃহকর্মী ছিলেন। ১৯৫৬ সালের ৫ নভেম্বর ফ্র্যাঙ্কো-বেলজিয়ান কমিক ভেইয়োঁ (বীর) পত্রিকায় রিচার্ড এ চার্লির প্রকাশনার মধ্যে দিয়ে কমিক বিশ্বে তার অভিষেক ঘটে। এছাড়াও ভেইয়োঁর (১৯৬৫ সালে নামপরিবর্তীত হয়ে পিফ) জন্য ট্যাবারি গ্র্যাবডু এ গ্যাবালিচতু এবং অবশেষে ১৫৫৯ সালে জনপ্রিয় ধারাবাহিক তুতোষ এর চিত্র অঙ্কন করেন। তুতোষ কাহিনীর দুইটি চরিত্র করিনে এট জিনট, এবং স্বল্পকালীন সময়ের জন্য তুতোষ পোষ-নিয়ে আরেকটি ধারাবাহিক প্রকাশিত হয়। ট্যাবারি ১৯৭৬ সাল পর্যন্ত এই ধারাবাহিকগুলোর জন্য চিত্র অঙ্কন করেন।

১৯৬২ সালে রনে গোসিনির সাথে লে অ্যাভেঞ্চার দ্যু কালিফ হারুন এল পুসাহ (খলিফা হারুনের অভিযান সমূহ) এর দীর্ঘ কর্মজীবন শুরু করেন। এই অ্যাডভেঞ্চার ধর্মী কাহিনীটি ১৯৬২ সালের ১৫ জানুয়ারি প্রথম রেকর্ড এ প্রকাশিত হয়। এই সময় একঘেয়েমি কাটানোর জন্য শিল্পীদ্বয় তাদের লক্ষ্য পরিবর্তন করে জ্ঞানপাপী/অ্যান্টি-হিরো চরিত্র নিয়ে ইজনোগুড নামক ধারাবাহিক রচনা করেন। যা দ্রুত সাফল্য লাভ করে এবং অবশেষে টিভি কার্টুন  সিরিজ রূপে অভিযোজিত হয়।  ১৯৬৮ সালে ধারাবাহিক কাহিনীটি রেকর্ডের পরিবর্তে গোসিনির পিলট পত্রিকায় প্রকাশিত হতে থাকে। গোসিনির সাথে ট্যাবারি ভ্যালেন্টিন লে ভ্যাগাবন্ড নামে আরেকটি ধারাবাহিক কাহিনী রচনা শুরু করেন যা ১৯৬২ সাল থেকে পিলটে প্রকাশিত হতে থাকে।

১৯৭৭ সালে গোসিনির মৃত্যুর পরেও ট্যাবারি ইজনোগুড এর কাজ চালিয়ে যেতে থাকেন। ট্যাবারির নিজস্ব প্রকাশনী 'এডিশন ট্যাবারি' ট্যাবারির কাজ অ্যালবাম আকারে করিনে এট জিনট এবং সর্বশেষ ২০০৪ সালে ইজনোগুড ভলিউম ও লা ফ্যুত দে ল্যাসেত (পূর্বপুরুষের দোষ) এখনও প্রকাশ করছে।

জন ট্যাবারি ইউনাইটেড সোশ্যালিস্ট পার্টি (পিএসইউ) এর সদস্য ছিলেন এবং ১৯৭৮ সালের সংসদীয় নির্বাচনের পোস্টারে তার কার্টুন ছাপানো হয়েছিল।.

২০০৪ সালে তিনি হৃদরোগে আক্রান্ত হওয়ায় চিত্রাঙ্কন বন্ধ করে দেন এবং তার তিন সন্তানের উপর ইজনোগুড এর কাহিনী চালিয়ে যাওয়ার দায়িত্ব দেন। ২০০৮ সালে তারা কাহিনীটির ২৮ তম খন্ড প্রকাশ করেছেন।.

২০১১ সালের ১৮ আগস্ট তিনি মৃত্যু বরণ করেন।

গ্রন্থপঞ্জি

সূত্র

 Tabary publications in Vaillant and Pif, Pilote and Record BDoubliées 
 Tabary albums Bedetheque 

পাদটিকা

বহিঃতথ্য
 Tabary biography on Lambiek Comiclopedia
 Éditions Tabary official site 

১৯৩০-এ জন্ম
২০১১-এ মৃত্যু
স্টকহোমের ব্যক্তি
ফরাসি কমিক্স শিল্পী
ফরাসি কমিক্স লেখক
ফরাসি পুরুষ লেখক
কেলিশহর উচ্চ বিদ্যালয়

কেলিশহর উচ্চ বিদ্যালয় চট্টগ্রাম জেলার একটি শিক্ষাপ্রতিষ্ঠান।

প্রতিষ্ঠাকাল 

১৯৪৬ খ্রিষ্টাব্দে চট্টগ্রামের পটিয়া উপজেলার কেলিশহরে।

ইতিহাস 
দ্বিতীয় বিশ্বযুদ্ধের শেষ ভাগে চট্টগ্রাম শহরের ফিরিঙ্গি বাজারে অবস্থিত জে এম সেন হাই স্কুলটির (যতীন্দ্রমোহন সেনগুপ্ত প্রতিষ্ঠিত) সভাপতি কেলিশহরের  প্রখ্যাত আইনজীবী রমনীমোহন চক্রবর্তী স্কুলটিকে কেলিশহরে স্থান্তরিত করেন। যুদ্ধশেষে স্কুলটি যথাস্থানে নিয়ে গেলে গ্রামের বিদ্যোৎসাহী ব্যক্তিত্ব অধ্যাপক সুবোধ রঞ্জন রায়, এডভোকেট চিত্তপ্রিয় দাশ এবং সতীশ চন্দ্র চক্রবর্তীর  উদ্যোগে জে এম সেন হাই স্কুলের জায়গায় ১৯৪৭ সালে কেলিশহর উচ্চ বিদ্যালয় প্রতিষ্ঠিত হয়। গ্রামের কৃষক, মজুররা স্বেচ্ছাশ্রমের মাধ্যমে স্কুলগৃহ নির্মাণ করেন এবং সরঞ্জামও তারাই যুগিয়েছেন। ১৯৪৭ সালের ১লা জানুয়ারি কেলিশহর ইউনিয়ন বোর্ডের চেয়ারম্যান হরগোবিন্দ ভট্টাচার্যের সভাপতিত্বে প্রথম বিদ্যালয় পরিচালনা পরিষদ গঠিত হয়। ২রা জানুয়ারি রমনীমোহন চক্রবর্তীকে সভাপতি, হীরেন্দ্রলাল গুপ্তকে সহ-সভাপতি এবং সুবোধ রঞ্জন রায় সম্পাদক নির্বাচিত হন। সেই সঙ্গে নীরেন্দ্র লাল চৌধুরী প্রধান শিক্ষক, হরিপ্রসাদ সেন সহকারী প্রধান শিক্ষক, সরোজ রঞ্জন রায়, সামশুল আলম, ভূপেন্দ্র নাথ চৌধুরী, রাজ্যেশ্বর চক্রবর্তী, মৌলভী নুরুচ্ছফা সহকারী শিক্ষক হিসেবে নিয়োগ পান। অন্নদা কুমার চৌধুরী পুকুর সহ তার ১.৮৫ একর জমি স্কূলকে শর্তহীনভাবে দান করেন। বর্তমানে স্কুলটি ঐ পুকুরের পাড়ে জমির উপরেই স্থাপিত। পুকুরের পশ্চিম পাড়ে অবস্থিত প্রাথমিক বিদ্যালয়টিও উচ্চ বিদ্যালয়ের জায়গায় প্রতিষ্ঠিত। ১৯৪৭ সালের ১৪ আগস্ট কলকাতা বিশ্ববিদ্যালয় কেলিশহর উচ্চ বিদ্যালয়কে শিক্ষাপ্রতিষ্ঠান হিসেবে স্বীকৃতি দেয়। ১৯৫১ সালের ২৭ মার্চ শরৎ এম.ই. বিদ্যালয়কে কেলিশহর উচ্চ বিদ্যালয়ের সাথে যুক্ত করা হয়। স্কুল উদ্বোধন কালে ১০০ জন ছাত্রছাত্রী ছিল।বর্তমানে তা দেড় হাজার প্রায়। এই কেলিশহরের আরেক শিক্ষানুরাগী শ্রী সুধীর কুমার চৌধুরী চারটি পুকুর স্কুলকে দান করেন, যার বাৎসরিক আয় চার লক্ষের উপরে। উক্ত অর্থ স্কুলের উন্নয়ন এবং শিক্ষা খাতে ব্যয় করা হয়।

তথ্যসূত্র

১৯৪৬-এ প্রতিষ্ঠিত শিক্ষাপ্রতিষ্ঠান
চট্টগ্রাম জেলার বিদ্যালয়